Гран-Пры Малайзіі 2014 года

Гран-пры Малайзіі 2014 года () — гоначны этап Чэмпіяната Свету ў класе Формула-1, які адбыўся 30 сакавіка 2014 на аўтадроме Сепанг у Малайзіі. Гэта быў другі этап Чэмпіяната Свету сезона 2014 года. У гоначны ўік-энд цалкам дамініравалі пілоты каманды Mercedes. Льюіс Хэмілтан выйграў кваліфікацыю, гонку, таксама паказаў найлепшы круг у гонцы, нікому не саступіўшы лідарства за 56 кругоў. Ніка Розберг стаў другім. Для каманды Mercedes дубль на подыуме стаў першым з Гран-Пры Італіі 1955 года, калі першыя дзве пазіцыі атрымалі Хуан-Мануэль Фанхіа і П'ера Таруффі.

 Справаздача 

 Кваліфікацыя 

Кваліфікацыя пачалася з затрымкай амаль што ў гадзіну з-за моцнай залевы, што накрыла Сепанг. Старт сесіі пераносіўся 4 разы, пакуль дождж не супакоіўся і траса не стала прыгоднай для заездаў. Пагроза ўзмацнення дажджу вынудзіла пілотаў стартаваць усім разам, што ўскладніла кваліфікацыю. Першым найлепшы час у дажджавых умовах паказаў лідар чэмпіянату Ніка Розберг — да самага канца першай сесіі гэты вынік ніхто так і не пераўзышоў. Другі час паказаў на сваім Mercedes Льюіс Хэмілтан, трэцім стаў Себасцьян Фетэль. Дадзеныя вынікі абумовілі кола барацьбітаў за поўл-пазіцыю ў Малайзіі. Першая кваліфікацыйная сесія не здолела прадоўжыцца 18 хвілін. Шведскі пілот Caterham Маркус Эрыксан не здолеў правільна патрапіць у паварот і разбіў свой балід аб рэльс бяспекі, таксама патрапіў у рэкламны шчыт. Недабіткі, якія засталіся на трасе пасля аварыі Эрыксана, прымусілі сцюардаў спыніць сесію за 35 секунд да яе заканчэння і не працягваць яе далей. Зноў няўдала выступіў Пастор Мальданада, які не здолеў трапіць у другую сесію.

У другой кваліфікацыйнай сесіі інтэнсіўнасць дажджу знізілася, але траса па-ранейшаму заставалася мокрай. Некаторыя пілоты спрабавалі паказаць час на прамежкавай гуме, але безвынікова. Пачатак сесіі адзначыўся сутыкненнем Фернанда Алонса і Данііла Квята, у выніку чаго сесія была спынена на 6 хвілін, каб прыбраць з трасы недабіткі пярэдняга антыкрыла Toro Rosso Квята. Падвеска пярэдняга левага кола Алонса была пашкоджана, але тэхнікі Ferrari здолелі выпусціць іспанца на трасу. Другую сесію выйграў Льюіс Хэмілтан у барацьбе з Себасцьянам Фетэлем.

У трэцяй сесіі асноўная барацьба за поўл-пазіцыю ішла паміж пілотамі Mercedes і Себасцьянам Фетэлем. Пілоты McLaren эксперыментавалі з гумай, у выніку чаго Джэнсан Батан не здолеў уключыцца ў барацьбу за першыя пяць месцаў на старце. Хэмілтан зноў выйграў кваліфікацыю, як і ў Аўстраліі. Фетэль на гэты раз быў другім, Ніка Розберг і Фернанда Алонса занялі, адпаведна, трэцяе і чацвёртае месцы.

Пасля кваліфікацыі пілот Williams Вальтэры Ботас быў пакараны трыма пазіцыямі на старце за перашкоду Даніэлю Рык’ярда падчас другога сегмента.

 Гонка 
Яшчэ перад гонкай высветлілася, што Серхіа Перэс не прыме ўдзел у гонцы: яго Force India сутыкнулася з тэхнічнымі праблемамі на шляху да стартавай рашоткі. Таму ў гонцы ўдзельнічалі не 22, а 21 пілот.

Хэмілтан захапіў лідарства адразу пасля старта, у той час як Фетэль стартаваў няўдала — яго апярэдзілі Ніка Розберг і Даніэль Рык'ярда. На першым крузе адбылося сутыкненне Пастора Мальданада і Жуля Б’яншы. Камісары прызналі вінаватым у сутыкненні Б’яншы і пакаралі пяцісекундным штрафам stop & go. Нягледзячы на тое, што абодва пілоты здолелі працягнуць гонку, далей за восьмы круг ні Б’яншы, ні Мальданада не праехалі і сышлі па тэхнічных прычынах.

Кімі Райканен страціў некалькі пазіцый на старце, а на другім крузе сутыкнуўся з Кевінам Магнусэнам, у выніку чаго фінскі пілот атрымаў пракол задняга правага кола. Вымушаны піт-стоп адкінуў Райканена на апошняе месца. Магнусэна пакаралі пяцісекундным штрафам stop & go, а Райканен так і не здолеў вярнуцца ў ачковую зону да самога фініша гонкі. Толькі на апошніх кругах Райканен здолеў навязаць барацьбу Раману Гражану за адзінаццатае месца.

Себасцьян Фетэль вёў барацьбу спачатку з Даніэлем Рык’ярда за трэцяе месца, а потым з Ніка Розбергам за другое. Але, нягледзячы на ўсе спробы дагнаць Розберга, Фетэль не здолеў наблізіцца да пілота Mercedes менш чым на секунду. Рык’ярда, які саступіў у барацьбе за трэцяе месца Фетэлю, адбіваў атакі Фернанда Алонса. У выніку Рык’ярда стаў ахвярай дзеянняў сваёй каманды: на чарговым планавым піт-стопе яму дрэнна зафіксавалі пярэдняе левае кола і выпусцілі на піт-лэйн. Нягледзячы на тое, што механікі праблему своечасова заўважылі і ліквідавалі, камісары пакаралі Рык’ярда дзесяцісекундным штрафам stop & go. Але Рык’ярда не паспеў адбыць пакаранне, бо пашкодзіў пярэдняе антыкрыло на наступным крузе, а потым спыніў удзел у гонцы з-за тэхнічных праблем. Яго штраф быў перанесены на наступны Гран-Пры ў Бахрэйне, дзе ён будзе пакараны дзесяццю пазіцыямі на старце.

Апошнія кругі гонкі адзначаліся актывізацыяй Фернанда Алонса, які нагнаў Ніка Хюлькенберга і даехаў да чацвёртага месца. У другой палове дзясяткі пілоты Williams актывізавалі свой ціск на Джэнсана Батана. Вальтэры Ботас быў відавочна хутчэйшы за Феліпе Масу, і кіраўніцтва Williams загадала Масе прапусціць Ботаса, каб апошні змог працягнуць ціск на Батана. Але Маса не падпарадкаваўся загадам з боксаў і даехаў да фініша ўслед за Батанам і наперадзе Ботаса.

Хэмілтан выйграў гонку, не саступіўшы нікому лідарства. Ён таксама паказаў найхутчэйшы круг і такім чынам атрымаў так званы Вялікі Шлем. Сваю перамогу Хэмілтан прысвяціў пасажырам зніклага рэйса MH370 Малайскіх авіяліній. Розберг фінішаваў другім і замацаваў сваё лідарства ў Чэмпіянаце. Фетэль стаў трэцім і набраў першыя ачкі ў чэмпіянаце, як для сябе, так і для каманды Red Bull. Алонса, як і ў Аўстраліі, стаў чацвёртым. Хюлькенберг заняў высокае пятае месца. Топ 10 дапоўнілі Батан, Маса, Ботас, Магнусэн і Квят.

 Класіфікацыя 

 Кваліфікацыя 
 Пазіцыя Пілот Канструктар Q1 Q2 Q3 На старце 1  Льюіс Хэмілтан Mercedes 1:57,202 1:59,041 1:59,431 1 2  Себасцьян Фетэль Red Bull Racing-Renault 1:57,654 1:59,399 1:59,486 2 3  Ніка Розберг Mercedes 1:57,183 1:59,445 2:00,050 3 4  Фернанда Алонса Ferrari 1:58,889 2:01,356 2:00,175 4 5  Даніэль Рык'ярда Red Bull-Renault 1:58,913 2:00,147 2:00,541 5 6  Кімі Райканен Ferrari 1:59,257 2:01,532 2:01,218 6 7  Ніка Хюлькенберг Force India-Mercedes 1:58,883 2:00,839 2:01,712 7 8  Кевін Магнусэн McLaren-Mercedes 2:00,358 2:02,094 2:02,213 8 9  Жан-Эрык Вернь Toro Rosso-Renault 2:01,689 2:02,096 2:03,078 9 10  Джэнсан Батан McLaren-Mercedes 2:00,889 2:01,810 2:04,053 10 11  Данііл КвятToro Rosso-Renault 2:01,175 2:02,351 — 11 12  Эстэбан Гуцьерэс Sauber-Ferrari 2:01,134 2:02,369 — 14 13  Феліпэ Маса Williams-Mercedes 2:00,047 2:02,460 — 12 14  Серхіа Перэс Force India-Mercedes 2:00,076 2:02,511 — 13 15  Вальтэры БотасВальтэры Ботас быў пакараны трыма пазіцыямі на старце за перашкоду Даніэлю Рык’ярда падчас другога сегмента.Williams-Mercedes 1:59,709 2:02,756 — 17 16  Раман Гражан Lotus F1-Renault 2:00,202 2:02,885 — 15 17  Пастор Мальданада Lotus F1-Renault 2:02,074 — — 16 18 Адрыян Зуціл Sauber-Ferrari 2:02,131 — — 18 19  Жуль Б'яншы Marussia F1-Ferrari 2:02,702 — — 19 20  Камуі Кабаясі Caterham F1-Renault 2:03,595 — — 20 21  Макс Чылтан Marussia F1-Ferrari 2:04,388 — — 21 22  Маркус Эрыксан Caterham F1-Renault 2:04,407 — — 22 Час 107 %: 2:05,385 хв. (ад найлепшага выніка К1 1:57,183 хв.) Крыніца: F1.com
Заўвагі

 Гонка 
 Паз.Пілот Канструктар Кругі Піт-стопы Час Старт Найхутчэйшы круг 1  Льюіс Хэмілтан  Mercedes 56 1:40:25,974 1 1:43,066 (53) 2  Ніка Розберг  Mercedes 56 + 17,313 3 1:43,960 (55) 3  Себасцьян Фетэль  Red Bull Racing-Renault 56 + 24,534 2 1:44,289 (51) 4  Фернанда Алонса  Ferrari 56 + 35,992 4 1:44,165 (47) 5  Ніка Хюлькенберг  Force India-Mercedes 56 + 47,199 7 1:45,982 (38) 6  Джэнсан Батан  McLaren-Mercedes 56 + 1:23,691 10 1:46,039 (47) 7  Феліпэ Маса  Williams-Mercedes 56 + 1:25,076 13 1:44,897 (44) 8  Вальтэры Ботас  Williams-Mercedes 56 + 1:25,537 18 1:45,475 (31) 9  Кевін Магнусэн  McLaren-Mercedes 55 + 1 Круг 8 1:45,373 (44) 10  Данііл Квят  Toro Rosso-Renault 55 + 1 Круг 11 1:46,695 (36) 11  Раман Гражан  Lotus F1-Renault 55 + 1 Круг 15 1:46,224 (42) 12  Кімі Райканен  Ferrari 55 + 1 Круг 6 1:45,129 (36) 13  Камуі Кабаясі  Caterham F1-Renault 55 + 1 Круг 20 1:47,753 (53) 14  Маркус Эрыксан  Caterham F1-Renault 54 + 2 Круга 22 1:47,500 (40) 15  Макс Чылтан  Marussia F1-Ferrari 54 + 2 Круга 21 1:48,249 (49) -  Даніэль Рык'ярда  Red Bull-Renault 49 DNF 5 1:44,675 (48) -  Эстэбан Гуцьерэс  Sauber-Ferrari 35 DNF 12 1:47,782 (27) - Адрыян Зуціл  Sauber-Ferrari 32 DNF 17 1:48,040 (27) -  Жан-Эрык Вернь  Toro Rosso-Renault 18 DNF 9 1:48,527 (4) -  Жуль Б'яншы  Marussia F1-Ferrari 8 DNF 19 1:51,473 (4) -  Пастор Мальданада  Lotus F1-Renault 7 DNF 16 1:50,929 (6) -  Серхіа Перэс  Force India-Mercedes - - DNS 14 Крыніца: F1.com
Заўвагі:
 Серхіа Перэс не здолеў стартаваць з-за тэхнічных праблем перад стартам гонкі

 Пазіцыі пасля гонкі 

Пазіцыі пілотаў у чэмпіянаце
 Паз. Пілот Ачкі 10px 1  Ніка Розберг 43 10px 17 2  Льюіс Хэмілтан 25 10px 1 3  Фернанда Алонса 24 10px 1 4  Джэнсан Батан 23 10px 3 5  Кевін Магнусэн 20

Пазіцыі канструктараў у чэмпіянаце
 Паз. Канструктар Ачкі 10px 1 1  Mercedes 68 10px 1 2  McLaren-Mercedes 43 10px 3  Ferrari 30 10px 4  Williams-Mercedes 20 10px 5  Force India-MMercedes 19

 Зноскі 

 Спасылкі 


Катэгорыя:Формула-1
Катэгорыя:Гран-Пры Малайзіі